cyanic-selkie/wikianc huggingface dataset:
Eusébio
Klubbspel
Eusébio spelte for Lisboa-klubben Benfica frå 1960 til 1975. Gjennom femten sesongar sikra hans seg og klubben 11 triumfar i den portugiske serien og fem nasjonale cupgull. Han skåra to av måla då Benfica vann 5-3 over Real Madrid i finalen i Europacupen 1962 i Amsterdam. Både i 1963, 1965 og 1968 nådde Benfica finalen i Europacupen, men måtte sjå seg slått av høvesvis AC Milan, Inter og Manchester United.
Landslagspel
Eusébio debuterte på Portugals landslag i oktober 1961. Hausten 1965 kvalifiserte Portugal seg til sitt fyrste fotball-VM. Under VM i fotball 1966 i England spelte laget seg fram til semifinale mot vertsnasjonen, etter ein historisk kvartfinale mot Nord-Korea. Nordkoreanarane gjekk opp i leiing 3-0, før Eusébio skåra fire mål og gav Portugal sigeren 5-3. I semifinalen vart det tap 1-2 for England, men i bronsefinalen mot Sovjetunionen vart siger med 2-1. Eusébio vart toppskårar i meisterskapen med ni mål. Han spelte sin 64. og siste landskamp i 1973, bokført med 41 landslagsmål.
Merittar
Eusébio døydde i Lisboa.
Loch Ore
Loch Ore er ein innsjø i Fife i Skottland. Han dannar kjernen i Lochore Meadows Country Park. Innsjøen vert hovudsakleg nytta til fritisaktivitetar.
Kvart år vert Scottish Open Water Championships halde her, der symjarar konkurrerer i 5 km, 2 km og 4×1 km stafett.
Jönåker
Jönåker er ein svensk tettstad i Nyköpings kommun i Södermanlands län i Södermanland. I 2005 hadde tettstaden 610 innbyggjarar.
Pagodroma Gorge
Pagodroma Gorge er ei bratt kløft som er 5 km lang og som munnar ut i Radok og Beaver Lake i Prince Charles Mountains. Han vart fotografert av Australian National Antarctic Research Expeditions (ANARE) i 1956. Kløfta vart kryssa av A. Medvecky, ein geolog i Australian National Antarctic Research Expeditions (ANARE) i januar–februar, 1969. Han vart namngjeven av ANCA etter snøpetrellar (Pagodroma nivea) som hekkar i dei forvitra sandsteinsveggane i kløfta.
Oumar Niasse
El Hadji Baye Oumar Niasse er ein senegalesisk fotballspelar. Frå 2007 spelte Niasse for US Ouakam, og dei vart seriemeistrar i 2011. Niasse kom på vitjing til SK Brann før 2012-sesongen, og imponerte trenaren med spelet sitt. Han signerte ein låneavtale til Brann som varte fram til 1. august 2012. Han debuterte 30. mars 2012, men vart send heim allereie i fyrste halvdel av juli, før kontrakten gjekk ut.
Collins English Dictionary
Den 12. utgåva av ordboka kom ut i november 2018. Den føre utgåva, den 12. kom ut i oktober 2014. Det blei gjeven ut ei spesiell «30th Anniversary» 10. utgåve i 2010. Tidlegare utgåver kom ut kvart 3–4 år.
Collins English Dictionary blei fyrst gjeven ut på internett 31. desember 2011 på CollinsDictionary.com, i lag med ordbøker på fransk, tysk, spansk og italiensk. Nettstaden inneheld også setningar med døme på ordbruk frå Collins Bank of English Corpus, ordfrekvens og trendar frå Google-prosjektet Ngrams, og bilde knytte til ord frå Flickr.
Brucitt
Brucitt er eit kvitt eller svakt farga mineral med perlemorglans. Det er bløytt (hardleik 2,5) og opptrer i bladige eller fibrige massar i serpentin eller i dolomittiske bergartar. Brucitt er eit magnesiumhydroksid Mg(OH)2 med trigonal symmetri.
Det er kalla opp etter den amerikanske mineralogen A. Bruce (1777–1818).
I dolomitt i Vefsn vart det i 1978 oppdaga ein omfattande brucitt-mineralisering som moglegvis kan få økonomisk tyding.
112 - på liv och död
112 - på liv och död (norsk: 112 - på liv og død) er ein svensk dokumentarserie som starta på TV4 Plus i 2010. I serien får me følgje med ambulansepersonell, brannmenn og politi på ein heilt vanleg dag på jobben. Programmet vert spelt inn i Uppsala, Gävle og Stockholm.
Klokkelyngslekta
Klokkelyngslekta (Erica, av gresk 'oppreist') er ei planteslekt i lyngfamilien. Ho omfattar eviggrøne buskar eller tre, oftast dvergbuskar med nåleforma, kransstilde blad og nikkande, klokkeforma 4-tals blomar. Krona er raud, gul eller kvit, og blir sitjande på etter blomstringa.
Slekta omfattar rundt 600 artar, der rundt 550 av dei veks i Kapplandet i Sør-Afrika og 16 i Europa. Lyngtre veks mellom anna i middelhavslanda og på Kanariøyane.
I Noreg veks to artar. Desse plantane er opprett lyng med dunhåra kvister, kransstilte nålforma blad og blomsterklasar i toppen. Dei har mørke begerflikar og poseforma krone.
Vaiana
Vaiana (opphavleg tittel: Moana, òg kjend som Oceania) er ein amerikansk animert filmkomedie frå 2016, produsert av Walt Disney Animation Studios og utgjeven av Walt Disney Pictures. Han er den 56. animerte langfilmen til Disney.
Selsbakk stasjon
Selsbakk stasjon ligg på Dovrebanen i Trondheim, 6,4 km sør for Trondheim sentralstasjon. Stasjonen vart opna i 1890. Då Dovrebanen vart bygd om til normalspor i 1919, vart det bygd ein ny stasjonsbygning, og stasjonen vart flytta eit stykke nordover. Stasjonen har i dag berre lokaltrafikk med togstopp for lokaltoga til Røros. Stasjonen ligg ved eit kryssingsspor.
Greplyngslekta
Greplyngslekta (Kalmia eller Loiseleuria) er ei planteslekt i lyngfamilien. Ho har rundt 8 artar. Plantane er eviggrøne buskar som kan vera frå 0,2 til 5 meter høge. Dei fleste artane veks i Nord-Amerika og Cuba. Greplyngartar veks i surt jordsmonn. Nokre artar (K. angustifolia, K. polifolia) trivst i myrområde medan andre (K. ericoides, K. latifolia) veks i tørr sandjord.
Namnet «Kalmia» blei gjeve av Linné til ære for botanikaren Pehr Kalm, som sanka han i Nord-Amerika på midten av 1700-talet.
Norsk art i greplyngslekta
Berre ein art frå slekta veks i Noreg:
Fylkesveg 202 i Troms
Fylkesveg 202 i Troms går mellom Sørstraumen og Øvermoen i Sørreisa kommune. Vegen er 4,2 km lang.
Loch Ossian
Loch Ossian (skotsk-gælisk Loch Oisein) er ein smal innsjø i Skottland Han er om lag 5 km lang og ligg nordaust i Rannoch Moor, ved The Corrour Estate. Han har utløp gjennom River Ossian, som renn nordover og ut i Loch Guilbinn og til slutt ut i River Spean ved Moy.
Eiliv Austlid
Eiliv Austlid var ein norsk bonde og kaptein under andre verdskrigen. Austlid vart tildelt Krigskrossen, Noregs høgste utmerking, 69 år etter at han fall i krigen.
Bakgrunn
Austlid var son av folkehøgskulestyraren og målmannen Andreas Austlid frå Gausdal, og Gunhild Offigsbø frå Lom. Han gifta seg i 1925 med Dagny Landheim (f. 1904) frå Løten. Saman fekk dei fem born.
Andre verdskrigen – Hendinga ved Dombås
Etter det tyske åtaket på Noreg i april 1940 hadde kaptein Austlid ansvar for tryggleiken til regjeringa då dei flykta mot Dombås. Austlid var då leiar for eit sparsamt utstyrt kompani på 40 mann. Ved Hagevollen nord for Dovre blei han skoten av tyske soldatar. Ifølgje Våre falne, som blei utgjeven etter krigen, blei han skadd og innlagd på Ulekleiv Hotell. Austlid skal ha omkome då hotellet blei bomba i brann. Det har òg blitt hevda at Austlid fall i bakhald av tyske fallskjermjegerar, m.a. i bøkene Krigen i Norge frå 1955 og memoarane etter Trygve Lie, Leve eller dø (også 1955). Situasjonen førte til at Austlid blei karakterisert som uaktsam og dårleg til å lesa situasjonen, ifølgje dei nemnde bøkene.
For å ha falle i kamp for Noreg blei Austlid tildelt Krigsmedaljen den 31. oktober 1946.
Etterspel – Nye opplysningar
I seinare tid har det kome nye opplysningar fram i ljoset. I 1985 trykte lokalavisa Dagningen ein serie om kampane på Dovre. Der hadde journalisten Minda Flatum intervjua fleire soldatar i troppen til Eiliv Austlid, og dei fortalde ei anna historie enn den offisielle. Fleire personar arbeidde så med å finna fram fleire opplysningar, blant anna sonen Bjørnar Austlid og lokalhistorikaren Egil M. Kristiansen frå Stange. Han har ført desse opplysningane i Stange Historielags årbok i 1988, og seinare i boka Da tyskera kom frå 1990.
Dei nye opplysningane tilseier at tyskarane allereie var oppdaga, og at Austlid ynskte å senda ein fortropp. Han blei kommandert av Trygve Lie til å rykkja fram utan fortropp med orda: «Det har vi ikke tid til. Dere som tilhører Norges elitekompani, skal være redde for noen forfrosne tyskere, det er for galt. Bare kjør igjennom.» Austlid utførte ordren. Med regjeringa i bilar berre kort avstand bak gjekk tyskarane til åtak. Austlid beordra så motåtak på tyskarane, vel vitande om at viss dei hadde overgjeve seg, ville regjeringa bli teken til fange. Han fekk med seg fem-seks frivillige, storma fram over eit ope jorde for å ta den tyske stillinga, og gav slik regjeringsbilane sjansen til å koma unna. Kloss opp i den tyske stillinga blei Austlid treft, fall om og døydde.
Krigskrossen – Innstilling og tildeling
I 2002 bad Generalinspektøren for Hæren, generalmajor Roar Haugen, Forsvarsdepartementet om å vurdera tildeling av Noregs høgste utmerking, Krigskrossen, til Austlid. Leiaren av Krigsdekorasjonsrådet, Geirmund Ihle, tilbakeviste dette kravet med grunngjevinga at regjeringa Gerhardsen sette sluttstrek for utdeling av Krigskrossen i 1949. Gruppa som arbeidde for Austlids sak avviste dette som ei uhaldbar grunngjeving.
I statsråd 26. juni 2009 blei det vedteke å gjeninnføra tildeling av Krigskrossen. Forsvarssjef Sverre Diesen innstilte Eiliv Austlid som mottakar av Noregs høgste utmerking. I statsråd 2. oktober 2009 blei Austlid tildelt Krigskorset med sverd post mortem «for personlig utvist tapperhet på fremragende måte under felttoget på Dovre 15. april 1940.»
Mont Kerckhove de Denterghem
Mont Kerckhove de Denterghem er eit fjell, 2400 moh, like nord for Mont Collard i Belgicafjella. Det vart oppdaga av Belgica-ekspedisjonen, 1957–58, under G. de Gerlache, som namngav det etter grev Charles de Kerckhove de Denterghem, som støtta ekspedisjonen økonomisk.
Eiliv Austlid
Krigskrossen – Innstilling og tildeling
Eiliv Austlid blei med det den første som fekk tildelt Krigskrossen sidan 1949.
Ved ein høgtideleg seremoni i Fanehallen på Akershus festning den 24. mars 2010 blei Krigskrossen med sverd og diplom overrakt dei etterlatne ved dottera Gunnhild Oppigard Austlid og sønene Hallvard og Bjørnar Austlid. Til stades var blant andre statsminister Jens Stoltenberg, forsvarsminister Grete Faremo, forsvarssjef Harald Sunde , samt representantar for det offisielle Noreg og inviterte gjester.
Kazanskajatoppen
Kazanskajatoppen er eit fjell, 2690 moh, på nordenden av Snøskålegga i Weyprechtfjella i Dronning Maud Land. Det vart oppdaga og kartlagd frå flyfoto av Den tyske antarktisekspedisjonen, 1938-39. Det vart kartlagd frå flyfoto og landmålingar av den norske antarktisekspedisjonen, 1956–60 og kartlagd på ny av Den sovjetiske antarktisekspedisjonen, 1960–61. Sovjetarane kalla truleg fjellet opp etter den russiske byen Kazan.
Krigserstatning
Krigserstatning er oppgjerd i pengar eller naturalia mellom statar eller land etter ein krig. Det er den sigrande parten i krigen som krev skadebot frå den tapande parten for å kompensere for skadane og tapa som krigen har ført til for den sigrande parten, slik det er fleire døme på i dei siste hundre åra. Etter den fransk-tyske krigen i 1870–71 vart såleis Frankrike pålagt å betale fem milliardar gullfrancs i krigserstatning til Tyskland, og Versailles-traktaten etter den fyrste verdskrigen fastsette at Tyskland skulle erstatte all skade og tap som dei sivile i dei okkuperte landa hadde lidt. I 1945 vart det i Potsdamavtalen fastsette at Sovjetunionen og Polen skulle få i krigserstatning etter den andre verdskrigen industrielt utstyr frå den sovjetiske okkupasjonssona i Tyskland, og i tillegg somt industrielt utstyr og visse typar varer frå dei okkupasjonssonene som dei vestlege landa hadde i Tyskland.
Pickwick-klubben
The Pickwick Papers, omsett til norsk som Pickwick-klubben eller Pickwick-klubbens etterlatte papirer, var det fyrste skjønnlitterære verket til Charles Dickens. Det kom opphavleg ut i 20 månadshefte frå 1836 til –37, og så i eitt band i 1837 med tittelen og undertittelen ''The Posthumous Papers of the PICKWICK CLUB, containing a faithful record of the Perambulations, Perils, Travels, Adventures and Sporting Transactions of the Corresponding Members. Edited by "Boz". With Illustrations''.
Bakgrunn
The Pickwick Papers var i opphavet eit oppdragsverk over ein idé utvikla av illustratøren Robert Seymour. Han ville laga ein serie bilde av «cockney sporting life», og Dickens blei spurt om å laga tekst til dei. Dickens, som berre var 24 år gammal då prosjektet starta, tok snart styringa, sjølv om han i utgangspunktet vat underlagd både illustratøren og forleggjaren Chapman and Hall. Han utvida handling og persongalleri slik at forteljinga fekk samanheng og eit rikare persongalleri. Seymour døydde, og blei erstatta av nye illustratørar. Den viktigaste erstattaren var Hablot Knight Browne, eller «Phiz», som kom til å bli ein mangeårig samarbeidspartnar for Dickens.name=Oxford/> Serien blei ein stor suksess, og opphav til ein liten industri av «piratkopiar» og «spin-off»-produkt.
Dickens utstyrte mellom anna Mr. Pickwick med ein tenar: den rappkjefta, unge cockneyen Sam Weller. Andre gjennomgangsfigurar er svindlaren Alfred Jingle og kumpanen hans, Job Trotter, og den pompøse smågodseigaren Mr. Wardle, med døtrer, ugift søster og gammal mor, i tillegg til ein svært tjukk tenestegut med sterke søvnbehov, i landsbyen Dingley Dell.
Penney Ravine
Penney Ravine er ei lita ravine på Ardery Island i Windmill Islands. Ho ligg på nordsida av øya, like vest for midten. Ho vart oppdaga i februar 1960 av ei gruppe biologar frå Wilkes-stasjonen. Han vart namngjeven av Australian Antarctic Names and Medals Committee (ANCA) etter Richard L. Penney, som var biolog ved Wilkes-stasjonen i 1959 og 1960.
Ken Scott
Ken Scott er ein engelsk plateprodusent og lydteknikar.
Karriere
Scott starta 16 år gammal og arbeidde i lydbandbibiloteket i Abbey Road Studios. Han vart lydteknikar for artistar som The Beatles, Jeff Beck, Pink Floyd, The Rolling Stones og Procol Harum.
Scott flytta til Trident Studios der han arbeidde med artistar som Elton John, Harry Nilsson, Mahavishnu Orchestra, America og George Harrison på det bestseljande albumet All Things Must Pass.
Scott var så medprodusent på David Bowie-albuma Hunky Dory (1971), The Rise and Fall of Ziggy Stardust and the Spiders from Mars (1972), Aladdin Sane (1973) og Pin Ups (1973) før han produserte Supertramp, The Tubes, Dixie Dregs, Devo, Missing Persons, Kansas, Happy The Man og Level 42. I nyare tid har Scott spelt inn fleire legendariske trommeslagarar for eit VST-instrument kalla EpiK Drums - A Ken Scott Collection.
Jutulsessen
Jutulsessen er ein nunatak i Gjelsvikfjella i Dronning Maud Land i Antarktis. Det ligg på Kronprinsesse Märtha Kyst, 2,5 km frå kysten og Kong Haakon 7 Hav. Den norske forskingsstasjon Troll og den tilknytte Troll satellittstasjon ligg ved Jutulsessen. To radarkuplar som høyrer til stasjonen står på toppen av fjellet. I nærleiken ligg Troll lufthamn.
Geografi
Jutulsessen er ein nunatak med ei høgd på 2370 meter over havet. Det ligg 13 km nord for Terningskarvet. Jutulsessen ligg i den austlege delen av Kronprinsesse Märtha Kyst i Dronning Maud Land, som Noreg gjer krav på som biland. Basen ligg på 1270 meter over havet og er fullstendig omgjeve av det antarktiske isdekket. Jutulsessen ligg 2,5 km frå kysten av Kong Haakon 7 Hav.
Fjellområdet er hesteskoforma, med ein isbre og dalbotnen Sætet i nord. Dei to armane av fjellet strekkjer seg nordover. Ved den vestlege armen ligg Troll. Den austlege armen er lengre og består av det smale Jutulhogget og det breiare Armlenet. Lenger nord ligg det isolerte området Stabben. Blåfallet er eit isfall på vestsida av Knokane, ein rygg på Armlenet. Jutuldalen er ein dal i Armlenet, med isfallet Staupet i vest. På Armlenet ligg òg isbreen Ringfingerbreen. Søraust for Sætet ligg den breie dalen Brudgedalen, og mot søraust ligg ryggen Brudga. Dei tre fjelltoppane nærast Troll er Trolltindane, med Trolltinden som den høgaste.
Området har eit kaldt og tørt klima og ligg i ein isørken. Den årlege middeltemperaturen er -25 °C og om sommaren kan temperaturen nå 0 °C. På vinteren er temperaturen ned mot -50 °C på det kaldaste. Uvêr kan oppstå året rundt, og stundom er det umogeleg med utandørsaktivitet. Troll ligg sør for den antarktiske polarsirkelen og har midnattsol om sommaren og mørketid om vinteren.
Historie
Fjellet vart først fotografert av Den tyske antarktisekspedisjonen i 1938–39. Det vart så kartlagd av norske kartografar frå landmålingar og flyfotografi teken i løpet av Maudheimekspedisjonen i 1949–52 og den neste norske ekspedisjonen i 1958–59. Det vart gjeve det norske namnet Jutulsessen.
Noreg hadde oppretta polarstasjonen Maudheim i Antarktis i 1950. Denne låg på isen og vart berre nytta om sommaren. Etter nokre år var han så dekt av snø at det ikkje var mogeleg å grave han fram att. Då Norsk Polarinstitutt leita etter ein stad for å opprette ein ny stasjon valde dei ein stad som var snøfri i januar og februar og som var nær stålisen, slik at det kunne opprettast ein flyplass. Området vart utforska med helikopter den 11. januar 1990 og ekspedisjonen valde å opprette ein base ved foten av Jutulessen. Troll vart offisielt opna 17. februar 1990. Troll lufthamn vart opna den 11. februar 2005 og ein heilårs forskingsstasjon dagen etter.
Troll
Av forskingsanlegga så finn ein måleinstrument for luft og aftomsfære driven av Norsk institutt for luftforskning. Kongsberg Satellite Services driv Troll satellittstasjon, ein bakkestasjon der ein kan laste ned data frå satellittar i låg jordbane. Meteorologisk institutt driv ein bemanna vêrstasjon.
Mebaireek
Mebaireek er ein busetnad i Qatar i kommunen Al Rayyan. Busetnaden kom til då Abu Nakhla og Al Mukaynis vart slått saman. I 2010 hadde busetanden 11 333 innbyggjarar.
Loch Quoich
Loch Quoich (skotsk-gælisk Loch Chuaich) er ein innsjø og eit reservoar vest for Loch Garry, om lag 40 km nordvest for Fort William i Lochaber i Skottland.
Loch Oich
Loch Oich (skotsk-gælisk Loch Omhaich) er ein innsjø i Dei skotske høglanda og er det høgaste punktet i Den kaledonske kanalen. Denne smale innsjøen ligg mellom Loch Ness i nordaust og Loch Lochy i sørvest, i Great Glen. Han får vatn frå River Garry (frå Loch Garry) frå vest og har utløp gjennom River Oich i nord.
Loch Oich har eit rikt dyreliv med mykje fisk, amfibiar, reptil, fuglar og pattedyr.
Loch Quoich
Innsjøen er ein del av Glen Garry vasskraftutbygging, som vart utbygd i 1950-åra.
Loch Oich
Kvar haust trekkjer laks opp i Loch Oich, Loch Lochy og Loch Ness for å gyte.
Bambusparula
Bambusparula (Myiothlypis basilica) er ein fugl i parulafamilien og er endemisk for Colombia med utbreiing avgrensa til eit lite område lengst nord i landet, Sierra Nevada de Santa Marta. Han er lett kjenneleg av det karakteristiske fargemønstret på hovudet og kan lett skiljast frå andre medlemmer av slekta Myiothlypis.
Skildring
Bambusparula når ei kroppslengd på 14 centimeter. Venglengda er 6,3 til 6,6 cm, lengst hos hofuglen. Vaksne bambusparulaer har ei tynn, kvit kronestripe på eit svart hovud og ei brei, kvit augestripe som strekkjer seg bak til nakken. Under auget har han ein halvsirkelforma kvit flekk, ein annan kvit flekk bak øyret; resten av hovudet er svart. Fuglane har ei olivenfarga overside med olivenbrun til mørkebrun vengedekkfjører, fjørdrakta har gul underside og ein kvit strupe.
Bambusparulaer er trudd å vere insektetarar. Dei lever i par eller i små grupper i utkanten av skog med tett underskog, krattskog eller sekundærskog, i høgder på 2100-3000 moh., mest vanleg over 2300 moh. Dei deltar òg i fleirartsflokkar under beiting.
På grunn av det litle og fragmenterte utbreiingsområdet, har IUCN klassifisert arten som truga (sårbar) sidan 2004. Den nøyaktige bestandstorleiken er ukjent, men estimert til 1000-2500 individ. Populasjonen er trudd å minke snøgt.
Ralph Breaks the Internet
Ralph Breaks the Internet (norsk tittel: Rive-Rolf krasjer internett) er ein amerikansk animert filmkomedie frå 2018, produsert av Walt Disney Animation Studios og utgjeven av Walt Disney Pictures. Han er den 57. animerte langfilmen til Disney, og er oppfølgjaren til Wreck-It Ralph frå 2012.
Trevor Bolder
Trevor Bolder er ein engelsk bassist, musikar, låtskrivar og produsent. Han er mest kjend for tida si i Uriah Heep og The Spiders from Mars, som ein periode var backingbandet til David Bowie. Han har òg spelt med mange andre musikarar sidan tidleg i 1970-åra.
Biografi
Bolder var aktiv i det lokale R&B-miljøet på midten av 1960-talet. Han vart først kjend med The Rats, der Mick Ronson spelte sologitar. Gjennombrotet hans kom i 1971 då han erstatta Tony Visconti i bandet til David Bowie, som snart skulle verte kjend som The Spiders from Mars. Bolder spelte bass (og stundom trompet) på album aHunky Dory (1971), The Rise and Fall of Ziggy Stardust and the Spiders from Mars (1972), Aladdin Sane (1973) og Pin Ups (1973).
I 1976 vart Bolder med i Uriah Heep, og erstatta John Wetton. Han var forholdsvis kort tid i bandet, men medverka på albuma Firefly, Innocent Victim, Fallen Angel og Conquest. Då bandet braut opp på byrjinga av 1980-åra vart Bolder med i Wishbone Ash, tilfeldigvis erstatta han igjen John Wetton, og spelte på albumet deira Twin Barrels Burning i 1982. I 1982 vart han igjen med i Uriah Heep, og spelte på Head First-turneen (sjølv om Bob Daisley speler på albumet) og alle albuma deira sidan.
I tillegg til å spele bass, produserte òg Bolder albumet til Heep frå 1991, Different World. Han song solo på «Fear Of Falling», ein av songane han hadde skrive for Sea Of Light i 1995.
Han er framleis medlem av Uriah Heep, og har òg spelt med Cybernauts.
Verdscupen i alpine greiner 2002/Kvinner
Verdscupen i alpine greiner for kvinner i 2002-sesongen tok til 27. oktober 2001 i Sölden i Austerrike og vart avslutta 10. mars 2002 i Altenmarkt im Pongau, også Austerrike. Turneringa omfatta 32 renn og 34 tevlingar. Tevlingane fordelte seg på 9 slalåmrenn, 9 storslalåmrenn, 5 super-g-renn, 9 utforrenn og to kombinasjonstevlingar, dei siste baserte på allereie avvikla enkeltrenn i slalåm og utfor.
Michaela Dorfmeister frå Austerrike vann den store FIS-premien framom landskvinna Renate Götschl. På tredjeplass kom sveitsiske Sonja Nef.
Kaneljo
Kaneljo (Stercorarius chilensis) er ein fugl i jofamilien. Kaneljoane er ein stor og kraftig bygd sjøfugl, marginalt mindre enn sørjo og har ei kroppslengd på 53-59 centimeter. Fjørdrakta har brun overside og kanelbrun underside. Dei kan ha gulbrune flekkar i nakken ryggen. Kvitt i primærfjørene gjev iaugefallande kvite «blink» på over og undersida av vengen. Dei har ei tydeleg mørk brun hette. Nebbet er nedbøygd i enden, nebb og føter er mørkgrå til svarte.
Denne joarten hekkar lengst sør i Chile og Argentina, hekkar både inn i landet og ute på kysten med nærliggjande øyar. Hekketida er frå november til mars, kvart kull er på to eller tre egg.
Utanom hekkesesongen lever dei til havs rundt Eldlandet og trekker på begge kystar av Sør-Amerika, langs Chile til sentrale Peru, og på austsida nordover til nordre Argentina.
Dietten er fugleegg og fugleungar i hekkesesongen, elles er dei kleptoparasittar på andre sjøfuglar.
Grove estimat for populasjonen ligg på 6000 kjønnsmodne individ (2008) og bestanden er trudd å vere stabil.
It's Your Move
«It's Your Move» er ein song av Doug Parkinson, gjeve ut i mars 1983 på albumet Heartbeat to Heartbeat.
America-versjonen
Eit par månadar etter at songen først kom ut, vart han gjeven ut på ny av bandet America, med tittelen «Your Move», frå albumet deira med same namn.
Diana Ross-versjonen
I 1984 spelte Diana Ross inn ein versjon av songen. Denne kom ut på albumet Swept Away. Denne versjonen vart seinare sampla i 2011 i vaporwave-songen «リサフランク420 / 現代のコンピュー» («Lisa Frank 420 / Modern Computing») av Macintosh Plus, der han vart sakka ned og hakka opp. Dette vart ein Internett-meme verda over.
Brunjernstein
Brunjernstein eller limonitt er ei naturleg blanding av vasshaldige jernoksid, ofte i amorf eller kryptokrystallinsk form, og dannar gjerne jordaktige eller tette massar med brun farge. Det er eit vanleg sekundærprodukt som oppstår ved forvitring og oksidasjon av jernhaldige mineral, eller det kan dannast ved uorganisk eller biogen utfelling i myrar og innsjøar, til dømes som myrmalm, eller i marine avsetningar. Den viktigaste bestanddelen er mineralet goethitt, FeOOH, men ofte inngår òg hematitt og lepidokrokitt (ei polymorf form av FeOOH), og dessutan ulike forureiningar og adsorbert vatn. Som bestanddel av såkalla minettemalm er det ein viktig jernmalm.
Fylkesveg 203 i Troms
Fylkesveg 203 i Troms går mellom Engerud i Målselv kommune og Hemmingsjord i Sørreisa kommune. Vegen er 11,3 km lang.
Mjølbærslekta
Mjølbærslekta (Arctostaphylos) er ei planteslekt i lyngfamilien. Desse plantane er breiblada lyng med liggjande stenglar, og veks ofte i vide teppe. Dei har som oftast kvite blomstrar i små klasar. Blomstrane har poseforma krone med trong opning.
Norske artar i mjølbærslekta
I Noreg veks to artar.
Reull Vallis
Reull Vallis er ein elveliknande dal som går ned mot botnen av Hellasbassenget på Mars. Han er nær 1500 kilometer lang og har fleire sidedalar. Opphavet har han i høglandet Promethei Terra.
Sjølv dalen vart danna for mer enn 1,8 milliardar år sidan, medan strukturane på botnen truleg vart danna i ei nyare tid av isstraumar.
Viggo Brun
Viggo Brun var ein norsk matematikar. Viggo Brun var professor i matematikk, og arbeidde med talteori, særleg fordelinga til primtala. Han fann att originalmanuskriptet til den såkalla Pariseravhandlinga til Niels Henrik Abel.
Brun studerte ved Universitetet i Oslo og byrja forskarkarriera si ved Universitetet i Göttingen i 1910. I 1924 vart han professor ved NTH og i 1946 professor ved Universitetet i Oslo. Han pensjonerte seg i 1955.
Brun var først og fremst oppteke av primtalsteori, men òg av kjedebrøk og generaliseringar og kombinatorikk. Han skreiv òg eit par populærvitskaplege bøker om matematikkhistorie.
Brun-konstant og Brun-teorem er kalla opp etter han. Viggo Brun var æresdoktor ved universitetet i Hamburg, og han var medlem av vitenskapsakademia i Helsingfors, Uppsala og Oslo. Det sistnemnde tildelte han Fridtjof Nansen-prisen i 1939. Han var preses i Vitenskapsselskapet i Trondheim 1945–1946, og det tildelte han sin Gunnerus-medalje i 1958. Han var æresmedlem i Norsk Matematisk Forening.
Utjamning
Utjamning er ei kurvetilpassing i statistikk, fastlegging av ei teoretisk kurve (graf) som best mogeleg følgjer kurva ved ei rekkje observasjonar. Ved enkelte statistiske observasjonsmaterialar, til dømes prisdata eller elektrisitetskonsum, registrerer ein ein utvikling over tid. Ei grafisk framstilling av ei slik tidsrekke, x1, x2, ..., xt–1, xt, xt+1, ..., gjev ei kurve som ofte kan oppfattast som ein sum av fleire komponent: ei jamn langtidsutvikling eller trend, periodiske komponentar (til dømes sesongsvingingar), og tilfeldige variasjonar og forstyrringar. Ved utjamning søker ein ved hjelp av forskjellige metodar å eliminere forstyrringa og få fram dei systematiske komponentane.
Polarstern Canyon
Polarstern Canyon er ein undersjøisk canyon kalla opp etter det tyske forskingsfartøyet «Polarstern», som reiste 22 turar til Arktis og Antarktis (1982–1995). Namnet vart foreslått av dr. Heinrich Hinze ved Alfred Wegener Institute i Bremerhaven. Namnet vart godkjend i juni 1997.
Limonitt
Limonitt er ei naturleg blanding av jernhydroksidar. Ein hovudbestanddel er mineralet goethitt, FeOOH. Mineralet inngår i brunjernstein.
Karmiel
Karmiel (hebraisk כַּרְמִיאֵל) er ein by i nordlege Israel. Han vart grunnlagd i 1964 som ein utviklingsby og ligg i Beit HaKerem-dalen, som deler det øvre og nedre Galilea. Byen ligg sør for Akko-Safed-vegen, 32 km frå Safed, 20 km frå Ma'alot-Tarshiha og 20 km frå Akko. I 2012 hadde Karmiel 44 868 innbyggjarar.
Historie
I 1956 vart kring 5,1 kvadratkilometer land kjøpt i dei israelsk-arabiske landsbyane Deir al-Asad, Bi'ina og Nahf, som fekk status som «stengde område» av israelske styresmakter. Dette området, nær hovudvegen mellom Akko og Safed, hadde vore eit viktig marmorbrot. I 1961 ekspropriert israelske styresmakter landområde for å byggje Karmiel. Innbyggjarane fekk tilbod om «tilsvarande god jord» i området ,men då Moshe Sneh (Maki) og Yusef Khamis (Mapam) førte saka for Knesset på vegner av landsbybuarane, stadfesta Knesset at slik jord ikkje fanst. I følgje Haredi-avisa She'arim, vart kring 10 kvadratkilometer (394 teigar) konfiskert etter ein rettsordre den 4. mars 1963, etter krav frå Israelsk utviklingstilsyn. Landområdet vart steinete, folketomt og kunne ikkje nyttast til jordbruk. I 1964, då lokale arabarar søkte om løyve til å flytte inn i byen, svarte bustadministeren Yosef Almogi at «Karmiel vart ikkje bygd for å løyse problema til folket i det kringliggande området.» I februar 1965 marsjerte 400 demonstrantar frå Tel Aviv for å protestere mot «diskriminering av ei gruppe av våre borgarar». REpresentantar møtte opp ved den lokale politistasjonen og informerte politiet om at dei heldt seg i området utan løyve. Leiarane for gruppa vart arresterte og stilt for ein militær domstol.
Karmiel var ein av dei første byane i Israel som vart grunnlagd etter ein større byplan. Han vart bygd som ein del av Sentral-Galilea utvilingsprosjekt. Arbeidet byrja i 1963 og den offisielle opningssermonien fann stad i 1964. Dei første 16 familiane flytta inn på den tida. Eit anbod for bygging av hovudvegane i Karmiel kom i 1963, og Mekorot bygd eit vassrøyrnettverk som knytte saman Karmiel, Rameh, Sha'ab og andre nærliggande landsbyar.
I 1981 fekk Karmiel Beautiful Israel-prisen og Kaplan-prisen. Karmiel fekk bystatus den 20. november 1986. Den første borgarmeisteren var Baruch Venger, etterfølgd av Adi Eldar, som har hatt stillinga fram til i dag. Kring 18 000 nye emigrantar har slått seg ned i Karmiel mellom 1990 og 2002.
Under den andre Libanonkrigen i 2006, avfyrte Hizbollah 180 Katyusha-rakettar mot Karmiel og nabolandsbyane, noko som førte til tap av menneskeliv og øydelagde bygningar, vegar og køyretøy.
Alv O. Bergset
Alv O. Bergset var vararepresentant på Stortinget for Kristeleg Folkeparti frå Sogn og Fjordane i perioden 1989-1993.
Bergset vart tildelt Kongens fortenestemedalje i sølv i 2010.
Lamplugh Island
Lamplugh Island er ei isdekt øy som ligg 4 nautiske mil (7 km) nord for Whitmer Peninsula, langs kysten av Victoria Land. Øya vart først sett under «Discovery»-ekspedisjonen leia av Scott, 1901–04, men ho vart først kartlagd som ei øy av Nimrod-ekspedisjonen under Shackleton, 1907-09. Ho vart namngjeven av Shackleton etter G.W. Lamplugh, som støtta ekspedisjonen.
2011-filmen Winnie the Pooh
Winnie the Pooh (norsk tittel: Ole Brumm - Nye eventyr i Hundremeterskogen) er ein amerikansk animert filmkomedie frå 2011, produsert av Walt Disney Animation Studios og utgjeven av Walt Disney Pictures. Han er den 51. animerte langfilmen til Disney.
Det kungliga bröllopet
Det kungliga bröllopet (norsk: Det kongelege bryllaupet) var ein svensk dokumentarserie som gjekk på SVT1 våren 2010. Programmet vart sendt i anledning bryllaupet til kronprinsesse Victoria og Daniel Westling.
Chmyznikovnuten
Chmyznikovnuten er eit fjell, 2800 moh, nord i Skeidsnutane i Betechtinkjeda i Humboldtfjella i Dronning Maud Land. Det vart oppdaga og kartlagd frå flyfoto av Den tyske antarktisekspedisjonen, 1938-39. Det vart kartlagd frå flyfoto og landmålingar av den norske antarktisekspedisjonen, 1956–60, og kartlagd på ny av Den sovjetiske antarktisekspedisjonen, 1960–61. Sovjetarane kalla det opp etter den sovjetiske hydrografen P.K. Khmyznikov.
Bærlyngslekta
Bærlyngslekta (Vaccinium) er ei planteslekt i lyngfamilien. I Noreg veks tre artar. Desse plantane er bærlyng med flate blad. Hangande blomster med poseforma krone som fell av tidleg. Av alle artane finst det former med kvite bær.
I denne slekta er det meir enn 400 artar.
Tullio Levi-Cività
Tullio Levi-Civita var ein italiensk matematikar, mest kjend for arbeidet sitt med absolutt differensialrekning (tensorrekning) og bruksområda til dette innan relativitetsteorien. Han var elev av Gregorio Ricci-Curbastro, oppfinnaren av tensorrekning. Arbeidet hans omfatta i både rein og praktisk matematikk, celestmekanikk og hydrodynamikk.
Han var professor i mekanikk i Padova frå 1898, og frå 1918 i Roma, til han vart sagt opp i 1938. Han er særleg kjend for bidraga sine til den relativistiske mekanikk.
Red Rhodes
Orville J. Rhodes, betre kjend som Red Rhodes eller O.J. Rhodes var ein USA-amerikansk pedalsteelgitarist. Han flytta til Los Angeles i 1960 og vart studiomusikar.
Rhodes spelte pedalsteelpå mange album innan countryrock, pop og rock med The Monkees, James Taylor, The Beach Boys, Seals and Crofts, The Byrds, The Carpenters og mange andre.
Roger Bambuck
Roger Bambuck er ein fransk tidlegare friidrettsutøvar, fødd på Guadeloupe, som deltok på sprintdistansane. Han vann tre medaljar under friidretts-EM 1966, to av dei i gull, og ein OL-bronse i 1968.
Aktiv
Bambuck presterte i 1964-sesongen 20,7 sekundar på 200 m, ei europeisk topptid som gav han plass i den franske troppa til Tokyo-OL. Her tok han seg til semifinalane, der han med tida 21,0 var eitt tidels sekund for seint ute til å sikre seg finaleplass. På 100 m vart han slått ut i kvartfinalane etter ha kome i mål på tida 10,5. Han fekk ikkje plass på det franske laget som vann bronse på 4 x 100 m stafett.
Under EM i friidrett 1966 i Budapest vann Bambuck tre medaljar; to gull- og ein sølvmedalje. Han vann 200 meter på tida 20,9 og sprang sisteetappen på det franske stafettlaget som vann 4 x 100 meter stafett. Marc Berger, Jocelyn Delecour og Claude Piquemal var dei andre gullvinnarane. På 100 meteren var Bambuck ein av fire mann som fekk sluttida 10,5, og vart dømt som nummer to, bak polske Wiesław Maniak. Året etter forbetra Bambuck europarekorden på 200 m til 20,4 sekundar.
I dei olympiske leikane hausten 1968 i Mexico-byen enda Bambuck på femteplass på 100 m med tida 10,18, i semifinalen fekk han noterte 10,11. To dagar seinare vart han nummer fem også på 200 m, tid 20,51, også her sprang han fortare i semfinalen, 20,47 var tangering av hans eigen europarekord. Han avslutta satsinga på friidrettsbana med å springe det franske stafettlaget inn til tredje plass på 4 x 100 meter stafett for menn, høvesvis 0,19 sekund bak USA, som sette verdsrekord med 38,24 og 0,03 sek bak Cuba. Dei andre franskmennene var Jocelyn Delecour, Claude Piquemal og Gérard Fénouil.
Jonsered
Jonsered er ein svensk tettstad i Partille kommun i Västra Götalands län i landskapet Västergötland. I år 2005 hadde tettstaden 928 innbyggjarar. Jonsered ligg cirka 15 kilometer aust for Göteborg.
Jonsereds Fabrikers AB ligg i Jonsereds.
Brunstein
Brunstein er ei jordaktig blanding av ulike manganoksid-mineral, vesentleg pyrolusitt.
Mesaimeer
Mesaimeer (arabisk مسيمير) er ein busetnad i kommunen Al Rayyan i Qatar.
Idrett
Busetnaden er representert ved Mesaimeer SC, ein fleiridrettsklubb der fotballlaget spelar i Qatar Stars League.
Jonslund
Jonslund er ein svensk tettstad i Essunga kommun i Västra Götalands län i landskapet Västergötland. I 2005 hadde tettstaden 314 innbyggjarar.
Open løyndom
Open løyndom viser til noko som offisielt (de jure) er ein løyndom, men de facto (i praksis) kan vere kjent stoff for dei fleste i almenta.
Døme
At MI6 fanst i Storbritannia var alment kjent før det vart offisielt bekrefta i 1994.
Distriktet Lárnaka
Distriktet Lárnaka (gresk Επαρχία Λάρνακας, Eparkhía Lárnakas, tyrkisk Larnaka kazası) er eit distrikt i Republikken Kypros. Distriktet ligg på den søraustlege delen av øya Kypros og har eit areal på 1 129 kvadratkilometer.
Etter den tyrkiske invasjonen i 1974 har litt av den nordlege delen av distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros. Det gjeld dei tre landsbyane Ársos, Meloúsia og Tremetousiá i distriktet Lefkoşa og landsbyen Pérgamos i distriktet Gazimağusa. Dei tre landsbyane Athiénou, Pýla og Troúlli ligg i FNs buffersone på Kypros.
Dei to landsbyane Ormídia og Xylotýmvou, som høyrer til distriktet, ligg som enklavar innanfor det britiske baseområdet Dekélia.
Folketal
Utviklinga av folketalet i distriktet (frå 1976 er ikkje dei områda som er administrerte av Nord-Kypros medrekna):
Administrasjon
Distriktsadministrasjonen i byen Lárnaka representerer den kypriotiske staten i distriktet. Leiar for distriktsadministrasjonen (gresk έπαρχος, éparkhos) er (i 2016) Oddyséas Hadzistefánou.
Kommunar og busetnader
Distriktet har desse kommunane (innbyggjartal 2011 i parentes):
Utanom kommunane har Lárnaka 52 registrerte busetnader, av desse ligg tre heilt i område som er administrerte av Den tyrkiske republikken Nord-Kypros. Dei største av dei busetnadene som er under kontroll av styresmaktene, er (innbyggjartal 2011 i parentes):
Daqing
Byprefekturet Daqing omfattar fem distrikt (区 qū), tre fylke (县 xiàn) og eitt autonomt fylke.
Distriktet Lárnaka
Kommunar og busetnader
Busetnadene som er heilt kontrollerte av Den tyrkiske republikken Nord-Kypros, er (innbyggjartal 2011 i parentes):
Daqing
Næring
Daqings næringsliv er basert på olje og petroleumsindustri, då Kinas største oljefelt ligg i prefekturet. Feltet er det fjerde største produksjonsfeltet i verda.
Distriktet Lárnaka
Kommunar og busetnader
Ein busetnad har innbyggjarar på båe sider:
Daqing
Næring
Bruttonasjonalprodukt per capita i Daqing er det åttande høgste av 657 utvalde byar i Kina.
Samferdsle
Kinas riksveg 301 går frå Suifenhe via mellom andre Mudanjiang, Harbin og Qiqihar til Manzhouli i Indre Mongolia.
Sandemose
Sandemose har fleire tydingar:
Romgeometri
Romgeometri eller stereometri er den delen av geometrien som omhandlar figurar det tredimensjonale rommet.
Loch Rusky
Innsjøen ligg aust for Mentieth Hills, om lag 6 km nordaust for Port of Menteith. Torrie Forest strekkjer seg over Lennieston Muir mot aust.
Europameisterskapen på skeiser 1966
Ard Schenk frå Nederland vart europameister framom landsmannen Kees Verkerk. Schenk gjekk elles inn til bestetid på 5 000 meter så vel som på 1500 m. Valerij Kaplan frå Sovjetunionen gjekk fortast av alle på 500 m og svenske Jonny Nilsson var bestemann på 10 000 m.
Skeise-EM 1966
Dato: 22./23. januar 1966
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Neil Hubbard
Neil Terrence Hubbard er ein britisk gitarist som har spelt med artistar som Juicy Lucy, The Grease Band, Bluesology, Joe Cocker, Roxy Music, Kokomo, Alvin Lee, B.B. King, Kevin Rowland og Tony O'Malley. Han spelte på den originale utgjevinga av Jesus Christ Superstar.
Hubbard spelte mykje med Bryan Ferry, første gongen under innspelinga som danna Let's Stick Together, der Hubbard spelte gitar på ei nyinnspeling av Roxy Music-songen «Casanova». Hubbgard spelte vidare på Roxy Music-albuma Flesh and Blood og Avalon og spelte på turneane deira i 1980 og 1982, inkludert konsertalbumet Heart Still Beating. Hubbard spelte òg med Ferry på Live Aid og turneane hans i 1988 og 1994-1995. På Ferry sine album spelte han på Boys And Girls, Bête Noire, Taxi og Mamouna.
Diskografi
Med Eddie Harris
Med Alvin Lee
Med Bryan Ferry
Med Maggie Reilly
Med Robert Palmer
Med Joe Cocker
Med Paul Young
Med B.B. King
Meet the Robinsons
Meet the Robinsons (norsk tittel: Familien Robinson) er ein amerikansk animert filmkomedie frå 2007, produsert av Walt Disney Animation Studios og utgjeven av Walt Disney Pictures. Han er den 47. animerte langfilmen til Disney.
Anna Sewell
Anna Sewell var ein britisk forfattar. Ho er kjend for Black Beauty (Silkesvarten), ein banebrytande roman om ein hest fortald av hesten sjølv. Dette var den einaste boka ho skreiv.
Bakgrunn
Sewell var fødd i Great Yarmouth i Norfolk i England. Familien var kvekarar. Mor hennar, Mary Wright Sewell (1798–1884), var ein framgangsrik barnebokforfattar. Far hennar heitte Isaac Phillip Sewell (1793–1879) og arbeidde med tøysal og som bankmann. Anna hadde ein yngre bror, Philip, fødd i 1822.
Familien flytta til London då Anna Sewell var to år, og hadde eit omflakkande tilvære. Etter fleire år i London-området (Dalston 1822–32, Stoke Newington 1832–6) budde dei ei tid i Brighton (1837–45) og deretter ulike stader i Sussex: Lancing 1845–9, Haywards Heath 1849–53 og Graylingwell 1853–8). 1858-1864 budde dei i Abson i Gloucestershire og 1864-1867 i Bath. Deretter vende familien tilbake til Norfolk, og Anna levde dei siste åra av livet sitt i White House i Old Catton ved Norwich.
Anna Sewell fekk det meste av utdanninga si heime. Ho var rundt tolv år då ho gjekk på skule for første gong, i Stoke Newington. To år seinare hadde ho eit fall då ho gjekk heim frå skulen og skadde anklane sine. Etter dette hadde ho vanskar med å gå og stå. Heile livet sleit ho også med smerter og veikskap som gjorde at ho i periodar var sengeliggjande. Bortsett frå opphald hjå slektningar i Buxton i Norfolk og ulike kurbadopphold i England og utlandet budde ho alltid med foreldra.
Anna Sewell hadde eit nært forhold til mora. Ho las, kritiserte og redigerte mora sine verk før dei blei gjevne ut. Dei var aktive i praktisk veldedig arbeid som fattighjelp, fråhald og undervising. Sewell grunnla ein aftanskule for menn i Wick der ho og mora underviste, og var også søndagsskulelærar.
For å koma seg rundt kunne ho bruka hest, og var dyktig både til å ri og å køyra hest og vogn. Niesa hennar fortalde at ho alltid sa frå om ho såg vondskap mot dyr. Anna forleét kvekarane då ho var atten, men var djupt religiøs heile livet. I lag med mora vitja ho ulike protestantiske rørsler, sjølv om ho ikkje blei medlem av nokre av dei.
Forfattarskap
Black Beauty (Silkesvarten) tek for seg livsløpet til ein hest, fortald av hesten sjølv. Han har fleire ulike eigarar og kuskar, og opplever både godskap og vondskap og fleire ulike sider ved det viktorianske samfunnet. Romanen var opphavleg retta mot vaksne, men gjekk etterkvart over til å reknast som ei barnebok. Ho markerte byrjinga på ei lang rekkje forteljingar om hestar og ponniar for barn.
Boka blei raskt populær. Det blei seld 12 000 eksemplar det første året ho kom ut. Ho vekka merksemd rundt behandlinga av hestar i samfunnet, og blei promotert av dyrevernorganisasjonar, som RSPCA i Storbritannia og American Humane Education Society i USA. I USA blei boka piratkopiert av George Angell, som grunnla American Humane Education Society, og over to millionar eksemplar blei distributerte gratis frå 1890 til 1910. Boka er blitt omsett til ei rekkje språk og er blitt filmatisert minst elleve gongar.
Loch Rannoch
Innsjøen er 15 km lang frå vest til aust med ei gjennomsnittlege breidde på om lag 1 km. River Tummel spring ut frå austenden. Tay Forest Park ligg langs sørsida av innsjøen. Den ville Rannoch Moor strekkjer vestover frå innsjøen og var tidlegare ein del av Den kaledonske skogen, som dekte det meste av Nord-Skottland. Dette veit ein etter furustubbane ein har funne i myrene her og pollen som er funne i kjernar frå torvmyrer.
Innsjøen og det omliggande området har lidd under omfattande avskoging og plantasjar med framande artar.
Innsjøen og det omliggande område er eit populært fritidsområde. Den vesle landsbyen Kinloch Rannoch ligg ved austenden av innsjøen og ein crannog (ei gammal kunstig øy).
Juicy Lucy
Bandnamnet var inspirert av ein karakter i The Virgin Soldiers (1966) av Leslie Thomas.
Black Hills
Black Hills er ei isolert fjellkjede som strekkjer seg frå dei store slettene vest i Sør-Dakota og innover i Wyoming.
Historie
Området har vore folkesett av urfolk sidan rundt 7000 f.Kr.. Arikara-folket kom rundt 1500, og etter desse kom dei meir velkjende cheyenne-, crow, kiowa og pawneefolka. På 1800-talet kom lakotafolk (sioux) og dreiv alle dei andre stammane vekk. Dei tok kontroll landet som dei kalla Paha Sapa.
I Fort Laramie-avtala av 1868 vart lakota-folka tildelt Black Hills «så lenge graset gror». I 1870-åra vart det oppdaga gull i området, og den siste store indianarkonflikten vart utløyst på grunn av dette, Black Hills-krigen. Ifølgje Fort Laramie-avtala av 1868 hadde lakotaene rettane til landet, men etterkvart som det kom fleire og fleire kvite gullgravarar ulovleg inn i landområdet utan at styresmaktene greip inn, eskalerte konflikten. Den amerikanske staten, som var i ei økonomisk krise for tida, såg på gullfunnet som eit stort høve til å forbetra økonomien, og sende difor George Armstrong Custer og hans 7. kavaleri inn i lakotalandet for å finna ut om det verkeleg var gull der, under dekkje av at han skulle «undersøkja klagemålet til indianarane». I 1874 fann ekspedisjonen gull, noko som seinare stadfesta skjebna til området og lakotæne som budde der.
Funnet førte til eit gullrush som varte frå 1875 til 1878. Tusenvis av gullgravarar og lukkejegerar drog til Black Hills, og grunnla byar som Deadwood, Custer City og Lead. Frå 1880 gav gulldrifta 4 millionar dollar årleg og sølvdrifta 3 millioner.
Lakotaene reagerte på dette med våpen og byrja å angripa nybyggjarane. Dei amerikanske styresmaktene svara igjen med å senda George Custer og hans 7. kavaleri for å stoppa dei. I denne krigen vann lakotæne sin største siger nokonsinne då dei i 1876, i slaget ved Little Bighorn utsletta den framskotne styrken til Custer på 258 mann frå 7. kavaleri, og òg Custer sjølv fall. Men dei kunne ikkje stå imot blåjakkene lenge, og ei fredsavtale vart underteikna i 1876 der USA «kjøpte» landet frå dei.
Brønderslev kommune
Brønderslev kommune er ein dansk kommune på Jylland i Region Nordjylland. Kommunen vart oppretta i 1921. Ved kommunereforma i 2007 vart tidlegare Dronninglund kommune innlemma i kommunen.
Kommunen har 35,634 (2013) innbyggjarar og administrasjonsenteret ligg i Brønderslev.
Black Hills
Historie
Fjellet Mount Rushmore i Black Hills er kjend for sine kjempemessige uthoggingar av andleta til fire av dei meste kjente presidentane i USA. Uthoggingsarbeidet varte frå 1927 til 1941, og gjorde staden til ein populær turistattraksjon. Seinare innsåg skulptøren, Gutzon Borglum, kva for bitre kjenslar dette vekte blant urfolka frå området, og gjekk sjølv i bresjen for at ein kunne få meisla ut eit hovud av indianerhøvdingen Crazy Horse. Dette prosjektet starta i 1946 ved hjelp av frivillige middel, og er enno i arbeid under leiing av andre skulptørar.